### Resume

På baggrund af en anmodning fra en privat bygherre er der udarbejdet en lokalplan for et boligområde i [adresse]. Området ligger i byzone og anvendes i dag til erhvervsformål, og der er derfor også udarbejdet et kommuneplantillæg, der gør det muligt at opføre boligbebyggelse. Der ønskes opført maksimalt 10 tæt-lav boliger (rækkehuse). Lokalplanen stiller særlige krav til arkitekturen for at fastholde landsbyens særlige karaktertræk. Vejadgangen skal ske fra [adresse].
Forslag til lokalplan og kommuneplantillæg har været i offentlig høring i otte uger fra 21. februar 2022 til 21. april 2022. Der kom to indsigelser under høringsperioden. Indsigelserne har ikke givet anledning til at anbefale ændringer i lokalplanen og tillægget.

### Sagsfremstilling

![](data:image/png;base64...)

Figur 1: Kort over lokalplanområdet

Planens historik
Teknisk Udvalg besluttede på mødet 2. november 2021, pkt. nr. 242, at igangsætte udarbejdelse af lokalplan nr. 1349 og tillæg nr. 8 til Kommuneplan 2021-2033.
Tillægget har været i fordebat fra 9. november 2021 til 23. november 2021. Byrådet besluttede på mødet 9. februar 2022, pkt. nr. 33, at sende lokalplanen og tillægget i offentlig høring.

Lokalplanen og tillægget har været i offentlig høring fra 21. februar 2022 til 21. april 2022.

Indsigelser/bemærkninger og ændringer af lokalplanen
Der kom to indsigelser under høringsperioden. Indsigelserne har ikke givet anledning til at anbefale ændringer i lokalplanen og tillægget. Indsigelserne omhandler primært den nye bebyggelses indpasning i Magnus Nielsen landsby samt vejadgang og trafik.

Resumé af indsigelser/bemærkninger og Teknik & Miljøs bemærkninger hertil kan ses i det vedlagte bilag.

[adresse]Frafaldserklæring
Lokalplanområdet er privatejet og i byzone, og en frafaldserklæring er derfor ikke nødvendig.

### Sagens videre forløb

Sagen skal behandles af Økonomiudvalget og byrådet.

### Klima og resiliensvurdering

Nyt byggeri og anlægsarbejde vil altid øge udledningen af CO2. Det vurderes, at det byggeri, som lokalplanen giver mulighed for, hverken har mere eller mindre negativ klimapåvirkning, end hvad der ellers bygges i området.

### Teknik- og Miljødirektøren indstiller,

|  |  |
| --- | --- |
| at | udvalget anbefaler over for Byrådet, at lokalplan nr. 1349 og tillæg nr. 8 til [adresse] 2017-2029 vedtages endeligt og at indsigerne orienteres om Byrådets behandling af indsigelserne og om Teknik & Miljøs bemærkninger til indsigelserne. |

### Beslutning

Anbefalet.

Julius Paulsen var fraværende.